open-index/open-wikipedia-markdown huggingface dataset:
Σπάνις Τάουν

thumb|right|250px|Η Σπάνις Τάουν

Η **Σπάνις Τάουν** (αγγλικά: Spanish Town) είναι πόλη της Τζαμάικα. Είναι η δεύτερη σε πληθυσμό και τρίτη σε έκταση πόλη της Τζαμάικα. Είναι η πρωτεύουσα της Ενορίας της Αγίας Αικατερίνης. Έχει πληθυσμό 162.359 κατοίκων (2001).

## Γεωγραφία
Η Σπάνις Τάουν βρίσκεται νοτιοανατολικά της Τζαμάικα και νίτια-κεντρικά της Αγίας Αικατερίνης. Βρίσκεται ανατολικά της Σαιντ Τονς Χάιτς, βορειοανατολικά της Κάπτσουρλαντ, νοτιοδυτικά της Σέντραλ Βίλλατζ, νοτιοανατολικά της Έιντζελς και βορειοδυτικά της Μασντέντ. Είναι σε έκταση η τρίτη μικρότερη πόλη της Τζαμάικα, μετά το Κίνγκστον και την Μοντέγκο Μπέυ.

## Ιστορία
Η Σπάνις Τάουν ήταν η πρώτη πρωτεύουσα της Τζαμάικα μέχρι το 1872, ώσπου τη θέση του πήρε η σημερινή πρωτεύουσα, το Κίνγκστον.

## Δημογραφία
Η Σπάνις Τάουν έχει σύμφωνα με την απογραφή του 2001 162.359 κατοίκους. Είναι σε πληθυσμό η δεύτερη μεγαλύτερη πόλη της Τζαμάικα, μετά το Κίνγκστον.

## Ονομασία
*Spanish Town* σημαίνει *Ισπανική Πόλη*. Το ψευδόνυμο της πόλης είναι *Ισπανία*. Αρχικά ονομαζόταν **Βίγια δε λα Βέγκα** (Villa de la Vega, *Βίλλα του Λιβαδιού* και αργότερα **Σαντιάγο δε λα Βέγκα** (Santiago de la Vega ή St. Iago de la Vega, *Άγιος Ιάκωβος του Λιβαδιού*) και τέλος Σπάνις Τάουν.

## Παραπομπές


## Δείτε επίσης
* Κατάλογος πόλεων της Τζαμάικα

## Εξωτερικοί σύνδεσμοι
* 

σπανις ταουν
Κόμμα Πειρατών Ελλάδας

Το **Κόμμα Πειρατών Ελλάδας** είναι ελληνικό πολιτικό κόμμα το οποίο ιδρύθηκε στις 14 Ιανουαρίου 2012. Υπήρξε μέλος του Ευρωπαϊκού Πειρατικού Κόμματος καθώς και της Διεθνούς των Πειρατικών Κομμάτων από τον Μάιο του 2012 μέχρι και τις 12 Ιουνίου 2025.

## Ιστορία
Η κοινότητα των πειρατών στην Ελλάδα ξεκίνησε το Σεπτέμβριο του 2011 εντατικά τις συζητήσεις και την προετοιμασία της για την ίδρυση του κόμματος, η οποία έγινε στις 14 Ιανουαρίου 2012 μετά από 5 μήνες προετοιμασίας. Αναγνωρίστηκε επισήμως ως πολιτικό κόμμα από τον Άρειο Πάγο στις 10 Φεβρουαρίου, ενώ εκείνη την εποχή αριθμούσε 480 εγγεγραμμένα μέλη.

Το πρώτο Συνέδριο του Κόμματος διεξήχθη στην Αθήνα, στις 7 και 8 Νοεμβρίου 2012.

Το ενδέκατο Συνέδριο διεξήχθη στην Αθήνα στις 12 Νοεμβρίου 2023. Σε αυτό διευρύνθηκε το πρόγραμμα του κόμματος, ενώ το Καταστατικό ενισχύθηκε σημαντικά με επιπλέον διατάξεις για το σαφή προσδιορισμό εσωτερικών διαδικασιών. Περαιτέρω, αποφασίστηκε η απαλοιφή της αναφοράς σε μη τοποθέτηση στον «ξεπερασμένο άξονα Αριστερά-Κέντρο-Δεξιά» από το Καταστατικό, την Ιδρυτική Διακήρυξη και τις Αρχές του κόμματος, η οποία χαρακτηρίστηκε ως εισαγωγή του δηλητηρίου του νεολεπενισμού στο Πειρατικό Κίνημα και κερκόπορτα για τη διείσδυση ακροδεξιών στοιχείων στα πειρατικά κόμματα και για τον ιδεολογικό εκτροχιασμό τους.

Στις 12 Ιουνίου 2025, το Κόμμα Πειρατών Ελλάδας ανακοίνωσε την αποχώρησή του από το Ευρωπαϊκό Πειρατικό Κόμμα και τη Διεθνή των Πειρατικών Κομμάτων, αναφέροντας στην απόφασή του ότι «πλέον έχουν εγκαταλείψει την αντιρατσιστική, δημοκρατική, αντιμιλιταριστική, φιλειρηνική, υπέρ της ισότητας, ισοτιμίας, ελευθερίας κι αυτοδιάθεσης των λαών, ουσία της Πειρατικής Ιδεολογίας, δεν παράγουν καμία πολιτική προστιθέμενη αξία, δεν επιτρέπουν τον παραγωγικό κι εποικοδομητικό πολιτικό διάλογο».. Η απόφαση ελήφθη ομόφωνα κατά το 12ο Συνέδριο του κόμματος.

## Αποτελέσματα εκλογών
### Βουλή των Ελλήνων

## Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Ελλαδα
Επαρχία Σάρεϊ, Τζαμάικα

Η **Σάρεϊ** (αγγλ. *Surrey*) είναι μια επαρχία της Τζαμάικα. Πρωτεύουσα είναι η Κίνγκστον, μεγαλύτερη σε έκταση και σε πληθυσμό πόλη της Τζαμάικα.

## Γεωγραφία
Η Σάρεϊ είναι η ανατολικότερη και μικρότερη σε έκταση επαρχία της Τζαμάικα. Καλύπτει όλη την ανατολική πλευρά της. Συνορεύει στα ανατολικά με την Επαρχία Μίντλσεξ. Οι κυριότεροι κόλποι είναι ο Μπαφ, ο Όραντζ, ο Σελ, ο Χόλαντ, ο Φόλλι, ο Κανς και ο Λυσσόν. Οι κυριότερες λίμνες είναι τα Καϋμάνας Ποντς και η Μόνα.

## Ενορίες
thumb|250px|Οι επαρχίες και οι ενορίες της Τζαμάικα. Η Σούρεϊ είναι η κίτρινη.
Η Σάρεϊ διαιρείται σε 4 ενορίες:

## Δείτε επίσης
* Επαρχίες της Τζαμάικα

Κατηγορία:Επαρχίες της Τζαμάικας
Σαιντ Άντριου (Τζαμάικα)

Το **Σαιντ Άντριου** (αγγλικά: *Saint Andrew*) είναι μια από τις δεκατέσσερις ενορίες της Τζαμάικας. Έχει έκταση 430,7 τ.χλμ. και πληθυσμό 555.828 κατοίκων (2001). Πρωτεύουσα είναι η Χαφ Γουέι Τρι.

## Γεωγραφία
Το Σαιντ Άντριου βρίσκεται νοτιοανατολικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα νότια-κεντρικά με το Κίνγκστον, στα δυτικά με την Αγία Αικατερίνη, στα βόρεια με την Αγία Μαρία, στα βορειοδυτικά με την Πόρτλαντ και στα νοτιοανατολικά με τον Άγιο Θωμά. Είναι η μόνη ενορία που συνορεύει με το Κίνγκστον. Έχει έκταση 430,7 τ.χλμ.. Είναι η μεγαλύτερη ενορία της Τζαμάικα. 

### Ποτάμια
Το κυριότερο ποτάμι είναι το Γιαλλάς.

### Κόλποι
Το Σαιντ Άντριου διαθέτει αρκετούς κόλπους. Ο κυριότερος είναι ο Χαντς Μπέυ. 

### Νησιά
Το κυριότερο νησί είναι το Ριφιούτζ Κέι.

## Δημογραφία
Το Σαιντ Άντριου είχε πληθυσμό 555.828 κατοίκων (2001). Είναι σε πληθυσμό η μεγαλύτερη ενορία της Τζαμάικα.

### Πόλεις
* Βιου Χάρμπορ
* Στόουνι Χιλ
* Φορτ Ρόιαλ
* Χαφ Γουέι Τρι

## Οικονομία
Στο Σαιντ Άντριου καλλιεργούνται καφές, μάνγκο, κακάο, φασόλια, αρακάς, ζαχαροκάλαμo, καπνός και λαχανικά.

## Σημαντικά πρόσωπα
Το Σαιντ Άντριου ήταν η γενέτειρα του Τζωρτζ Γουίλιαμ Γκόρντον ενός από τους εθνικούς ήρωες της Τζαμάικα. 

## Δείτε επίσης
* Ενορίες της Τζαμάικα

## Παραπομπές


## Εξωτερικοί σύνδεσμοι
*Πληριφορίες για Σαιντ Άντριου, Τζαμάικα

Σαιντ Αντριου
Σαιντ Τόμας (Τζαμάικα)

Η **Ενορία του Σαιντ Τόμας** (αγγλικά: Parish of Saint Thomas) είναι μια από τις δεκατέσσερις ενορίες της Τζαμάικα. Έχει έκταση 742,8 τ.χλμ. και πληθυσμό 91.604 κατοίκων (2001). Πρωτεύουσα είναι η Μόραντ Μπέυ.

## Γεωγραφία
Το Σαιντ Τόμας βρίσκεται νοτιοανατολικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα δυτικά με τον Άγιο Ανδρέα και στα βόρεια με την Πόρτλαντ. Έχει έκταση 742,8 τ.χλμ.. Είναι η ένατη μεγαλύτερη ενορία της Τζαμάικα μετά την Αγία Άννα, την Αγία Ελίζαμπεθ, την Κλαρεντόν, την Αγία Κατερίνα, την Τρελόνι, την Μάντσεστερ, την Πόρτλαντ και τη Γουεστμόρλαντ. 

### Ποτάμια
Τα κυριότερα ποτάμια είναι το Νέγκρο, το Γιαλλάς, το Μόραντ και το Πλάντεϊν Γκάρντεν. 

### Κόλποι
Το Σαιντ Τόμας διαθέτει αρκετούς κόλπους. Οι κυριότεροι είναι ο Μόραντ  Μπέυ, ο Σούγκαρ Λόουφ, ο Γιαλλάς, ο Λύσσονς, ο Κανοέ, ο Φόλλι και ο Χόλλαντ. 

## Δημογραφία
Το Σαιντ Τόμας είχε πληθυσμό 91.604 κατοίκων (2001). Είναι σε πληθυσμό η τέταρτη μικρότερη ενορία της Τζαμάικα, μετά το Αννόβερο, την Τρελόνι και την Πόρτλαντ.

### Πόλεις
* Γιαλλάς
* Γκόλντεν Γκρουβ
* Μόραντ Μπέυ
* Πορτ Μόραντ
* Σίφορθ

## Οικονομία
Η κύρια οικονομική δραστηριότητα του Σαιντ Τόμας είναι η γεωπονία.

## Δείτε επίσης
* Ενορίες της Τζαμάικα

## Παραπομπές


## Εξωτερικοί σύνδεσμοι
*Πληριφορίες για Σαιντ Τόμας, Τζαμάικα

Σαιντ Τομας
Τάσος Μαντζώρος

Ο **Τάσος Μαντζώρος** (γεν. Δεσφίνα Φωκίδας, 14 Φεβρουαρίου 1969) είναι Έλληνας παλαίμαχος ποδοσφαιριστής, από τους γνωστότερους επιθετικούς που ανέδειξε το ποδόσφαιρο της Φωκίδας και 2 φορές πρωταθλητής Δ΄Εθνικής.

Υπήρξε στέλεχος της Μικτής Φωκίδας και κορυφαίος σκόρερ σε όλες τις ομάδες που αγωνίσθηκε. Ο αδελφός του Στάθης Μαντζώρος, επίσης παλαιός ποδοσφαιριστής, έχει εκλεγεί δήμαρχος Δεσφίνας επί σειρά ετών.

## Το ξεκίνημα
Ξεκίνησε τον αθλητισμό σε ηλικία 15 ετών, την άνοιξη του 1984 στον Ησαΐα Δεσφίνας, με τον οποίο έπαιξε στα τοπικά πρωταθλήματα της Ε.Π.Σ. Φωκίδας έως και το καλοκαίρι του 1987, οπότε εντάχθηκε στους ερασιτέχνες της ΠΑΕ Λεβαδειακός. Τη διετία 1988-1989 αναδείχτηκε πρώτος σκόρερ της ομάδας του στο οικείο πρωτάθλημα (Ερασιτεχνών ΠΑΕ Α΄Εθνικής).

## Καριέρα
Το 1989-1990 ήταν πρωταθλητής Δ΄ Εθνικής με τον Α.Σ. Λαμία, ενώ την επόμενη τετραετία αποτέλεσε βασικό στέλεχος του Φωκικού, με τον οποίο κατέκτησε μια άνοδο στη Γ΄ Εθνική, το 1992 στις 19/08/1992 σκόραρε για το κύπελλο Ελλάδας εναντίον του Πανσερραϊκού δίνοντας στον Φωκικό την μεγαλύτερη νίκη της ιστορίας του. Και τις 4 χρονιές που βρισκόταν στην ομάδα της Άμφισσας ήταν ο πρώτος σκόρερ της.

Τη διετία 1995-1996 βρέθηκε στο Λήλαντα Βασιλικού, επίσης πρώτος σκόρερ τόσο της ομάδας του, όσο και του Ομίλου Δ΄ Εθνικής.

Το 1996-97 ήταν δεύτερος σκόρερ ομίλου Δ΄Εθνικής με τον Φωκικό, πίσω από τον Νταλάκα, ενώ την επόμενη διετία αγωνίσθηκε με τον Αστέρα Ιτέας επίσης στη Δ΄Εθνική, αναδεικνυόμενος σε κορυφαίο σκόρερ, ειδικά την πρώτη χρονιά (1997-98), όταν σημείωσε **17 ** γκολ, αγωνιζόμενος σε όλα τα παιχνίδια της σεζόν και μη δεχόμενος ούτε μια κίτρινη κάρτα.

Εκλεισε ουσιαστικά την καριέρα του την περίοδο 2000-01 στον Φωκικό, σαν πρωταθλητής Φωκίδας. Ωστόσο, στα μέσα της δεκαετίας του 2000 επέστρεψε για λίγα παιχνίδια τόσο στον Α.Ο. Σάλωνα, όσο και στον Ησαΐα, όπου συμβολικά "κρέμασε" το δελτίο του.

## Σπουδές-επαγγελματική ζωή
Ο Τάσος Μαντζώρος είναι Καθηγητής Φυσικής Αγωγής, Φυσικοθεραπευτής, με Master στη Διοίκηση Μονάδων Υγείας και Διδακτορικό στην Ιατρική Σχολή Πανεπιστημίου Αθηνών(Εργαστήριο Πειραματικής Φυσιολογίας). Απασχολήθηκε στους Ολυμπιακούς της Αθήνας ως υπεύθυνος φυσικοθεραπευτής ποδοσφαίρου, καθώς επίσης και στην Εθνική ομάδα ποδοσφαίρου της Αστυνομίας(Τσεχία 2014, Ολλανδία 2017) ενώ προσφέρει τις υπηρεσίες του επί σειρά ετών στην ομάδα του Φωκικού, του Αστέρα Ιτέας και πολλών άλλων αθλητικών σωματείων της Φωκίδας. Είναι ιδιοκτήτης Φυσικοθεραπευτηρίου και Γυμναστηρίου στην Άμφισσα από το 2000.

## Πηγές
* Το ηλεκτρονικό αρχείο της "Αθλητικής Ηχούς"

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Σ. Λαμίας
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α.Σ. Αστέρα Ιτέας
Μόραντ Μπέι

Η **Μόραντ Μπέι** () είναι πόλη της Τζαμάικα και πρωτεύουσα της Ενορίας του Αγίου Θωμά. Έχει πληθυσμό 11.121 κατοίκων (2010).

thumb|right|250px|Δρόμος στην Μόραντ Μπέι

## Γεωγραφία
Η Μόραντ Μπέι βρίσκεται νοτιονατολικά της Τζαμάικα και του Αγίου Θωμά. Βρίσκεται ανατολικά της Τσερτς Κάμερ και δυτικά της Πορτ Μόραντ. Στα νότιά της βρίσκεται ο ομώνυμος κόλπος.

## Δημογραφία
Η Μόραντ Μπέι έχει σύμφωνα με την απογραφή του 2010 11.121 κατοίκους

## Δείτε επίσης
* Κατάλογος πόλεων της Τζαμάικα

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τζαμάικας
1699 Χόνκασαλο

Ο **Χόνκασαλο (Honkasalo)** είναι ένας αστεροειδής που περιφέρεται στην εσωτερική περιοχή (μέχρι και τα εσώτατα όρια) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,439. Ανακαλύφθηκε το 1941 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του γεωδαίτη και μαθηματικού Τάουνο Μπρούνο Χόνκασαλο (*Tauno Bruno Honkasalo*, 1912 - 1975), μαθητή του Βάισαλα. Η ονοματοδοσία έγινε μετά τον θάνατο του Χόνκασαλο το 1975.

## Φυσικά χαρακτηριστικά
Τα κυρίως φυσικά χαρακτηριστικά του Χόνκασαλο είναι άγνωστα. Ο Χόνκασαλο περιστρέφεται γύρω από τον εαυτό του μία φορά κάθε 11 ώρες και 9,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χονκασαλο
1700 Ζβέζνταρα

Ο **Ζβέζνταρα (Zvezdara)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,425. Ανακαλύφθηκε το 1940 από τον Σέρβο αστρονόμο Πέταρ Τζούρκοβιτς, που παρατηρούσε από το Βελιγράδι, και πήρε το όνομά του από την ομώνυμη συνοικία και λόφο της πόλης, στην οποία είναι κτισμένο το Αστεροσκοπείο του Βελιγραδίου (και αυτή με τη σειρά της από τη σερβική λέξη για το αστεροσκοπείο, από τη σλαβική ρίζα *zvezd* = άστρο).

## Φυσικά χαρακτηριστικά
Η μέση διάμετρος του Ζβέζνταρα εκτιμάται σε 20,68 χιλιόμετρα. Ο φασματικός τύπος του είναι **X**, ενώ το γεωμετρικό άλβεδό του είναι 0,0425 ± 0,005. Ο Ζβέζνταρα περιστρέφεται γύρω από τον εαυτό του μία φορά κάθε 9 ώρες και 7 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζβεζνταρα
Μύρτος Κεφαλονιάς

thumb|250px|Η παραλία του Μύρτου από ψηλά το 2007.
μικρογραφία|Η μαγευτική παραλία του Μύρτου κόβει την ανάσα.
Η **παραλία Μύρτου** ή απλά **Μύρτος** είναι μια παραλία στη Κεφαλονιά. Θεωρείται η πιο διάσημη παραλία του νησιού και ένα από τα κύρια αξιοθέατά του, αφού τα τελευταία χρόνια συγκεντρώνει πολύ κόσμο. Βρίσκεται στο βόρειο μέρος του νησιού, στο Δήμο Πυλαρέων, 30 χιλιόμετρα βόρεια από το Αργοστόλι. Το πιο κοντινό χωρίο είναι τα Διβαράτα, 2,5 χλμ νότια της παραλίας. Έχει άσπρα βότσαλα και γαλάζια νερά λόγω των ρευμάτων της περιοχής. Η παραλία περιβάλλεται από γκρεμούς και έχει μήκος περίπου 800 μέτρα. Στην άκρη της υπάρχει μια μικρή σπηλιά.
200px|thumb|left
Η παραλία είναι βραβευμένη με τη γαλάζια σημαία και έχει αναδειχθεί 11 φορές ως η καλύτερη παραλία της Ελλάδας σε ψηφοφορία του thalassa.gr, περισσότερες από κάθε άλλη παραλία. Ο Μύρτος είναι οργανωμένη παραλία, με καντίνα, ομπρέλες, ξαπλώστρες και ναυαγοσώστη. Η παραλία είναι επικίνδυνη διότι ως ανοικτός κόλπος, κατά τη διάρκεια κακοκαιρίας εμφανίζονται μεγάλα κύματα, και πολλοί κολυμβητές έχουν πεθάνει. Στην παραλία διοργανώνεται κάθε Αύγουστο το *Πολιτιστικό Καλοκαίρι*, ένα μουσικό φεστιβάλ του δήμου Πυλαρέων.

## Παραπομπές


## Εξωτερικοί σύνδεσμοι

* Δείτε την παραλία Μύρτος με εικονική περιήγηση 360°, από το 360sites.gr 

Κατηγορία:Κεφαλονιά
Κατηγορία:Παραλίες της Κεφαλονιάς
Θεοδοσίου

Το ελληνικό επώνυμο **Θεοδοσίου** μπορεί να αναφέρεται σε κάποιο από τα εξής πρόσωπα:

* Άγγελος Θεοδοσίου (γενν.1915), ιατρός παθολογοανατόμος
* Γεώργιος Θεοδοσίου, αγωνιστής στην Επανάσταση του 1821 από τα `Αγραφα
* Δημήτριος Θεοδοσίου (γενν.1704), τυπογράφος από τα Ιωάννινα
* Ευστράτιος (Στράτος) Θεοδοσίου (γενν.1949), καθηγητής της αστρονομίας στο Πανεπ. Αθηνών και συγγραφέας
* Ζαφειράκης Θεοδοσίου (1772-1822), πρόκριτος και οπλαρχηγός της Επανάστασης του 1821
* Ιωάννης Θεοδοσίου, αγωνιστής στην Επανάσταση του 1821 από τη Νώνακρι
* Ιωάννης-Γκίκας Θεοδοσίου, αγωνιστής στην Επανάσταση του 1821, πυρπολητής από την `Υδρα
* Πάνος Θεοδοσίου, τυπογράφος, συγγενής του Δημητρίου

## Δείτε επίσης
* Ιωάννης Θεοδοσίου Περβένας, αγωνιστής στην Επανάσταση του 1821

Κατηγορία:Ελληνικά επώνυμα
Καμίνια (αποσαφήνιση)

Με τον όρο **Καμίνια**, πληθυντικός της λέξης καμίνι, είναι γνωστές:

Συνοικίες και οικισμοί:
* Καμίνια (Πειραιάς)
* Καμίνια Ηρακλείου
* Καμίνια Αρκαδίας
* Καμίνια Αχαΐας
* Καμίνια Λακωνίας
* Καμίνια Λήμνου

Στις παραλίες:
* Παραλία Καμίνια Ζακύνθου
* Παραλία Καμίνια Κεφαλονιάς
* Παραλία Καμίνια Ιθάκης
* Παραλία Καμίνια Πάρου
Σαιντ Κάθριν (Τζαμάικα)

Η **Ενορία Σαιντ Κάθριν** (αγγλ. Parish of Saint Catherine) είναι μια από τις 14 ενορίες της Τζαμάικα. Έχει έκταση 1.192,4 τετραγ. χιλιόμετρα και πληθυσμό 482.308 κατοίκων (2001). Πρωτεύουσα είναι η Σπάνις Τάουν.

## Γεωγραφία
Το Σαιντ Κάθριν βρίσκεται νοτιοανατολικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα βόρεια με την Αγία Άννα, στα δυτικά με την Κλαρεντόν, στα βορειοανατολικά με την Αγία Μαρία και στα νοτιοανατολικά με τον Άγιο Ανδρέα. Έχει έκταση 1.192,4 τετρ. χιλιόμ.. Είναι η τέταρτη μεγαλύτερη ενορία της Τζαμάικα μετά τις Αγία Άννα, Αγία Ελίζαμπεθ και την Κλάρεντον.

### Ποτάμια
Το κυριότερο ποτάμι είναι το Ρίο Μάνιο. 

### Κόλποι
Το Σαιντ Κάθριν διαθέτει αρκετούς κόλπους. Οι κυριότεροι είναι ο Ρίντλεϋς Μπέυ, ο Κόλμανς Μπέυ και ο Κοκουάρ Μπέυ.

### Νησιά
Το κυριότερο νησί είναι το Λιτλ Γκόουτ Άιλαντ. Άλλα νησιά είναι το Λάιμ Κέυ και το Ντράνκενμανς Κέυ.

## Δημογραφία
Το Σαιντ Κάθριν είχε πληθυσμό 482.308 κατοίκων (2001). Είναι σε πληθυσμό η δεύτερη μεγαλύτερη ενορία της Τζαμάικα μετά τον Άγιο Ανδρέα. 

### Πόλεις
* Κόλμπεκ Κασλ
* Λίνστεντ
* Μπογκ Γουόκ
* Ολντ Χάρμπορ
* Πορτμόρ
* Πορτ Χέντερσον 
* Σπάνις Τάουν
* Του Σίστερς Κέιβ
* Φορτ Κλαρένς
* Χελσάιρ

## Οικονομία
Στο Σαιντ Κάθριν καλλιεργούνται μπανάνες, καφές, κίτρος, ινδική καρύδα, πιπέρι, ανανάς, κολοκλυθες, καλαλού και ζαχαροκάλαμο.

## Δείτε επίσης
* Ενορίες της Τζαμάικα

## Παραπομπές


## Εξωτερικοί σύνδεσμοι
* Πληροφορίες για Σαιντ Κάθριν, Τζαμάικα

Σαιντ Καθριν
1701 Οκαβάνγκο

Ο **Οκαβάνγκο** (*Okavango*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,636. Ανακαλύφθηκε το 1953 από τον αστρονόμο Τζόζεφ Τσερμς, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά του από τον ποταμό Οκαβάνγκο της νοτιοδυτικής Αφρικής.

## Φυσικά χαρακτηριστικά
Η μέση διάμετρος του Οκαβάνγκο εκτιμάται σε 25 περίπου χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,214 ± 0,058. Ο Οκαβάνγκο περιστρέφεται γύρω από τον εαυτό του μία φορά κάθε 10 ως 16 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Οκαβανγκο
Πανελλήνιο πρωτάθλημα στίβου ανδρών 1962

Το **ΜΗ΄ [[Πανελλήνιο πρωτάθλημα στίβου ανδρών]] 1962** διεξήχθη από τις 31 Αυγούστου ως τις 2 Σεπτεμβρίου 1962 στο Παναθηναϊκό Στάδιο της Αθήνας χωριστά από το αντίστοιχο Πανελλήνιο πρωτάθλημα στίβου γυναικών 1962. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για όγδοη συνεχόμενη χρονιά.

## Χρονικό

Στους αγώνες δήλωσαν συμμετοχή 391 αθλητές από 37 σωματεία από όλη την Ελλάδα και από την Κύπρο. Οι αγώνες έγιναν στο Στάδιο με μικρή παρουσία θεατών και γενικά μέτριες επιδόσεις, ενώ το πανελλήνιο πρωτάθλημα μαραθωνίου διεξήχθη το Σάββατο 5 Μαΐου στην κλασική διαδρομή. Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με υπερδιπλάσιους βαθμούς από τον δεύτερο σύλλογο.

## Οι νικητές

## Βαθμολογία

Συνολικά βαθμολογήθηκαν 22 σωματεία.

## Πηγές
* "Αθλητική Ηχώ", 31/8/1962.
* "Αθλητική Ηχώ", 1/9/1962.
* "Αθλητική Ηχώ", 2/9/1962.
* "Ελευθερία", 4/9/1962.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 202-203.

### Αναφορές



Ανδρων
Κατηγορία:Στίβος το 1962
Κατηγορία:Διοργανώσεις στίβου στην Αθήνα
Η ιστορία της ελπίδας

Η **ιστορία της ελπίδας** (αγγλικά: The Story of Holly and Ivy). Το παραμύθι γράφτηκε το 1958 από τη συγγραφέα Ράμερ Γκόντεν και εικονογραφήθηκε από την εικονογράφο Μπάρμπαρα Κούνεϊ. 

## Υπόθεση
Η Ήβη είναι ένα εξάχρονο κορίτσι που ζει σε ένα ορφανοτροφείο. Πλησιάζουν Χριστούγεννα και η Ήβη θέλει μια κούκλα και μια οικογένεια για δώρο. Όλα τα παιδιά θα περάσουν με κάποιο τα Χριστούγεννα εκτός από την Ήβη. Η μικρή όμως είναι έξυπνη και αντί να πάει στο σπίτι των νηπίων σταματάει στο Άπλετον. Στο Άπλετον βρίσκεται το κατάστημα του κυρίου Μπλόσσομ και μέσα μια κούκλα, η Χριστίνα που αναζητά ένα κοριτσάκι να τη δεχτεί. Όμως στο Άπλετον ζει και ένα ζευγάρι που δεν έχει παιδιά, ο αστυφύλακας κύριος Τζόουνς και η γυναίκα του η κυρία Τζόουνς που θέλει ένα παιδί. Στο τέλος θα βρεθούν όλοι μαζί ως δώρο ο ένας στον άλλο. 

## Χαρακτήρες

* Ήβη
* Χριστίνα  κούκλα)
* κύριος Τζόουνς και κυρία Τζόουνς
* κύριος Μπλόσσομ
* Πέτρος  υπάλληλος του κυρίου Μπλόσσομ
* κυρία Σέπερντ: διευθύντρια του ορφανοτροφείου
* Αμπρακατάμπρα  κουκουβάγια παιχνίδι που μισεί τις κούκλες στο μαγαζί
* κούκλες στο μαγαζί

Κατηγορία:Παραμύθια
Πανελλήνιο πρωτάθλημα στίβου ανδρών 1963

Το **ΜΘ΄ [[Πανελλήνιο πρωτάθλημα στίβου ανδρών]] 1963** διεξήχθη από τις 9 ως τις 11 Αυγούστου 1963 στο Παναθηναϊκό Στάδιο της Αθήνας χωριστά από το αντίστοιχο Πανελλήνιο πρωτάθλημα στίβου γυναικών 1963. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για ένατη συνεχόμενη χρονιά. 

## Χρονικό

Στους αγώνες δήλωσαν συμμετοχή 420 περίπου αθλητές από σωματεία από όλη την Ελλάδα και από την Κύπρο. Οι αγώνες είχαν πολύ μικρή προσέλευση θεατών. Διεξήχθησαν κυριολεκτικά σε λευκές κερκίδες. Αλλά και οι επιδόσεις ήταν γενικά μέτριες -δεν σημειώθηκε κανένα πανελλήνιο ρεκόρ- ενώ υπήρξαν και οργανωτικά προβήματα με αποκορύφωμα το σβήσιμο των προβολέων κατά την τέλεση του άλματος εις ύψος. Μια εφημερίδα σχολίαζε χαρακτηριστικά: 
* *"Οι πανελλήνιοι αγώνες κάποτε αποτελούσαν μια ενδιαφέρουσα εορτή. Εφέτος παρομοιάζουν με ημερίδα. Έλειπαν τα πάντα. Η πλουσία συμμετοχή, αι εκπλήξεις, τα ρεκόρ, τα νέα ταλέντα των επαρχιών και κυρίως οι φίλαθλοι. Είναι ζήτημα αν 100 άτομα παρακολούθησαν ανελλιπώς το τριήμερον πρόγραμμα"*

Το πανελλήνιο πρωτάθλημα μαραθωνίου διεξήχθη χωριστά, στις 19 Μαΐου, στην κλασική διαδρομή, ταυτόχρονα με τον Διεθνή Κλασικό Μαραθώνιο. Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με μεγάλη διαφορά στους βαθμούς από τον δεύτερο σύλλογο.

## Οι νικητές
 

## Βαθμολογία

Συνολικά βαθμολογήθηκαν 19 σωματεία.

## Πηγές

* "Ελευθερία", 9/8/1963 ως 13/8/1963.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 203.

### Αναφορές



Ανδρων
Κατηγορία:Στίβος το 1963
Κατηγορία:Διοργανώσεις στίβου στην Αθήνα
Τόλης Τσιρογιάννης

Ο **Απόστολος (Τόλης) Τσιρογιάννης** (γεν. Πειραιάς, 20 Απριλίου 1950 - 15 Αυγούστου 2021) ήταν Έλληνας παλαίμαχος ποδοσφαιριστής, διεθνής με την Εθνική ομάδα ποδοσφαίρου Ενόπλων Ελλάδας και στέλεχος της Μικτής Πειραιά. Αγωνιζόταν στη θέση του κεντρικού αμυντικού και έκανε πολυετή καριέρα στην Α΄Εθνική κατηγορία καθ' όλη τη διάρκεια της δεκαετίας του '70, με τη φανέλα του Πανιωνίου, αλλά και του Αιγάλεω.

Ξεκίνησε από τον ερασιτεχνικό σύλλογο της Α.Ε. Ρέντη την περίοδο 1966-67 και αγωνίσθηκε εκεί έως και το καλοκαίρι του 1970, οπότε αποκτήθηκε από τον Πανιώνιο, αρχικά δίχως τη συγκατάθεση της ομάδας του. Στην ομάδα της Ν. Σμύρνης έπαιξε για 7 συνεχόμενα χρόνια, έως και το 1977, όταν υπόγραψε για 2 έτη στο Αιγάλεω. Μέχρι και το 1978-79 είχε λάβει μέρος σε **185** επίσημους αγώνες πρωταθλήματος, σημειώνοτας και 5 τέρματα.

Στη συνέχεια, επέστρεψε στη Νίκη Ρέντη, όπως είχε μετονομαστεί η πρώτη του ομάδα και παρέμεινε για 6 ακόμη περιόδους παίζοντας ποδόσφαιρο, αλλά και βοηθώντας σαν προπονητής. 

Το 1981 ανέβασε τη Νίκη στο Εθνικό Ερασιτεχνικό Πρωτάθλημα, ενώ την επόμενη χρονιά χρίστηκε Κυπελλούχος της Ε.Π.Σ. Πειραιώς, νικώντας στον Τελικό με 1-0 την Α.Ε. Περάματος.

Έκλεισε την ενεργή αθλητική του σταδιοδρομία την περίοδο 1984-85, σε ηλικία 35 ετών. Στη σημερινή ομάδα της Νίκης Ρέντη αγωνίζονται αρκετοί συγγενείς του. Ο Τσιρογιάννης απεβίωσε αιφνίδια, από ανακοπή καρδιάς, σε ηλικία 71 ετών.

## Τίτλοι-διακρίσεις
*Βαλκανικό Κύπελλο Συλλόγων: 1971
*Παγκόσμιο Κύπελλο Ποδοσφαίρου Ενόπλων 1972: 3η θέση
*Πρωτάθλημα Α΄ Εθνικής: 2η θέση 1971

## Πηγές

*Το ηλεκτρονικό αρχείο της "Αθλητικής Ηχούς"
*Διεθνής στατιστική ιστοσελίδα για το ποδόσφαιρο
*"40 Χρόνια ποδόσφαιρο και ΠΡΟ-ΠΟ", έκδοση εφημερίδας "ΠΡΟΠΟΡΑΜΑ", 2000.
*Νίκος Δημ. Νικολαΐδης, "50 Χρόνια Αιγάλεω" (έκδοση Δήμος Αιγάλεω, 1998)

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Πανιωνίου
Τ
Κατηγορία:Ποδοσφαιριστές Σούπερ Λιγκ Ελλάδας
Πρωτάθλημα χειροσφαίρισης Α1 εθνικής κατηγορίας ανδρών 2011-2012

Το πρωτάθλημα Ελλάδας χάντμπολ ανδρών για την περίοδο 2011−2012 ήταν το 23ο στην ιστορία της Α1 κατηγορίας. Έγινε με τη συμμετοχή 11 ομάδων, καθώς πριν την έναρξη της περιόδου η ομάδα των Βριλησσίων αποχώρησε. Οι τέσσερις πρώτες ομάδες της κανονικής περιόδου συμμετείχαν στα πλέι οφ για τον τίτλο του πρωταθλητή, ενώ λόγω της μείωσης των ομάδων δεν έγιναν πλέι άουτ και η τελευταία ομάδα υποβιβάσθηκε απευθείας στην Α2. Ο Διομήδης Άργους αναδείχθηκε πρωταθλητής Ελλάδας για πρώτη φορά στην ιστορία του. Μάλιστα σημείωσε ένα πρωτοφανές ρεκόρ καθώς τερμάτισε αήττητος την κανονική περίοδο με 19 νίκες και μία ισοπαλία, κάτι που σηνέβη για πρώτη φορά στην ιστορία της Α1 κατηγορίας που καθιερώθηκε την περίοδο 1989-90. Επιπλέον έφτασε μία ανάσα από το να κατακτήσει αήττητος το πρωτάθλημα, γνώρισε όμως την ήττα από την ΑΕΚ την τελευταία αγωνιστική των πλέι οφ.
 
## Κανονική περίοδος
### Βαθμολογία

*Ο Κύδων Χανίων έχει 3 μηδενισμούς και -3 βαθμούς. Συμπλήρωσε 2 μηδενισμούς την προτελευταία αγωνιστική και αποβλήθηκε από το πρωτάθλημα.

### Αποτελέσματα

*Ο Κύδων Χανίων δεν παρουσιάστηκε σε δύο αγώνες κόντρα στο Διομήδη (για την 19η αγωνιστική) και τον Άρη Νίκαιας (για την 21η αγωνιστική). Μετά το δεύτερο μηδενισμό του αποβλήθηκε, και ο αγώνας του με τον Αερωπό για την 22η και τελευταία αγωνιστική κατοχυρώθηκε άνευ αγώνα στην ομάδα της Έδεσσας (οι τρεις μηδενισμοί είναι με κόκκινους χαρακτήρες).

## Play off
Στα πλέι οφ βρέθηκαν οι τέσσερις πρώτες της κανονικής περιόδου με τους μισούς βαθμούς που συγκέντρωσαν στην κανονική περίοδο (σε περίπτωση κλάσματος γίνεται στρογγυλοποίηση προς τα πάνω) κι έδωσαν τρεις αγώνες. Όλοι οι αγώνες έγιναν στις έδρες των ομάδων με την καλύτερη θέση στην κανονική περίοδο: ο 1ος έπαιξε εντός έδρας με όλους, ο 2ος με τον 3ο και τον 4ο, και ο 3ος με τον 4ο. Πρωταθλητής αναδείχθηκε ο Διομήδης Άργους, ήδη από τη 2η αγωνιστική και μετά τη νίκη του επί του ΠΑΟΚ. 
Οι ομάδες ξεκίνησαν με τους εξής βαθμούς: Διομήδης 20 (+0,5), ΑΕΚ 16, ΠΑΟΚ 16, Δούκας 13

## Τελική κατάταξη

## Παραπομπές


## Εξωτερικοί σύνδεσμοι
*Ιστότοπος της ΟΧΕ



2011 2012
Κατηγορία:Χειροσφαίριση το 2011
Κατηγορία:Χειροσφαίριση το 2012
Γκρίμσβοτν

μικρογραφία|Grimsvötn ένα ηφαίστειο στην Ισλανδία

Το **Γκρίμσβοτν** (*Grímsvötn*) είναι ηφαίστειο της Ισλανδίας, το οποίο βρίσκεται κάτω από τον παγετώνα Βατναγιοκούλ, στα υψίπεδα της Ισλανδίας. Έχει ύψος 1.725 μέτρα. Αποτελείται από ηφαιστειακή καλδέρα, της οποίας το ψηλότερο μέρος εξέχει από το παγετώνα και περιβάλει μία υποπαγετωνική λίμνη, η οποία φέρει το ίδιο όνομα. Κατά τη διάρκεια των εκρήξεων η λίμνη υπερχειλίζει προκαλώντας καταστροφικές πλημμύρες. Το ηφαίστειο ενώνεται με δύο ηφαιστειακές ρωγμές με το Λάκι, το ηφαίστειο που παρήγαγε τη περισσότερη λάβα στους ιστορικούς χρόνους το 1783 και 1785.

Είναι από τα πιο ενεργά ηφαίστεια της Ισλανδίας, κατά μέσο όρο με μία έκρηξη κάθε δεκαετία τον 20ό αιώνα. Η τελευταία έκρηξή του έλαβε χώρα το Μάιο του 2011. Το ηφαίστειο εξερράγη και δημιούργησε νέφος λευκού καπνού, που έφτανε σε ύψος τα 15 με 20 χιλιόμετρα. Εκφράστηκαν φόβοι ότι η έκρηξη του ηφαιστείου θα παρέλυε τις αεροπορικές μεταφορές στην Ευρώπη, όπως είχε γίνει 2010 με την έκρηξη του ηφαιστείου Εϊγιαφιατλαγιοκούτλ. Αν και οι φόβοι αρχικά δεν επιβεβαιώθηκαν, το κύριο αεροδρόμιο της Ισλανδίας στο Κεφλαβίκ έκλεισε, όπως συνέβη και με έναν αριθμό μικρότερων αεροδρομίων, καθώς η ηφαιστειακή τέφρα εξαπλώθηκε πάνω από την Ισλανδία.

Το 2020 το ηφαίστειο μπήκε σε νέα φάση αυξημένης διέγερσης, πράγμα το οποίο οδήγησε τις τοπικές αρχές να εκδώσουν ανακοίνωση για πιθανή μελλοντική έκρηξη. 

Η ηφαιστειακή τέφρα έφτασε μέχρι τη Δανία και τη Βόρεια Ιρλανδία, αλλά η διατάραξη των αερομεταφορών (ακυρώθηκαν 900 από τις 90.000 πτήσεις σε δύο μέρες) δεν ήταν αντίστοιχη με την έκρηξη του Εϊγιαφιατλαγιοκούτλ την προηγούμενη χρονιά. Ήταν η ισχυρότερη έκρηξη του ηφαιστείου τα τελευταία εκατό χρόνια.

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια της Ισλανδίας
Πανελλήνιο πρωτάθλημα στίβου ανδρών 1964

Το **N΄ [[Πανελλήνιο πρωτάθλημα στίβου ανδρών]] 1964** διεξήχθη από τις 28 ως τις 30 Αυγούστου 1964 στο Παναθηναϊκό Στάδιο της Αθήνας μαζί με το αντίστοιχο Πανελλήνιο πρωτάθλημα στίβου γυναικών 1964. Ήταν η τελευταία φορά που διεξήχθησαν στο ιστορικό στάδιο της Αθήνας, στο οποίο είχαν ξεκινήσει το 1896, αφού από το επόμενο έτος μεταφέρθηκαν στο εκσυγχρονισμένο Στάδιο Καραϊσκάκη. Πρωταθλητής αναδείχθηκε ο **[[Παναθηναϊκός (στίβος)|Παναθηναϊκός Α.Ο.]]** για δέκατη συνεχόμενη χρονιά. 

## Χρονικό

Στους αγώνες δήλωσαν συμμετοχή 280 περίπου αθλητές από 25 σωματεία από όλη την Ελλάδα και από την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 13 Μαΐου, σε μια πρωτότυπη διαδρομή, που δεν είχε δοκιμαστεί ξανά. Συγκεκριμένα ο ΣΕΓΑΣ είχε την απίθανη ιδέα η εκκίνηση να γίνει στην πλατεία του Μαραθώνα, οι αθλητές να τρέξουν ως το Πικέρμι και να επιστρέψουν για τερματισμό πάλι στο Μαραθώνα. Εκτός από τον μαραθώνιο, διαχωρίστηκε από τη διοργάνωση και το πανελλήνιο πρωτάθλημα δεκάθλου. Τα αποτελέσματά τους μέτρησαν στην βαθμολογία. 

Δεν συνέβη το ίδιο με το βάδην του οποίου δεν εντοπίζεται επίσημος αγώνας πρωταθλήματος αν και το επόμενο έτος αναφέρεται ως νικητής των πανελληνίων του 1964 ο Δ. Μποντικούλης ή Δ. Ποντικούλης του Παναθηναϊκού και μάλιστα με ρεκόρ αγώνων. Ο ίδιος συμπεριλήφθηκε στην Εθνική ομάδα για τους βαλκανικούς αγώνες, ενώ είχε σημειώσει πανελλήνιο ρεκόρ στα 15.000μ βάδην με 1:14.03.6 σε επίσημο αγώνα στις 27 Μαρτίου. Ο ίδιος νίκησε σε αγώνα 25.000μ βάδην που έγινε στις 24 Ιουνίου στους αγώνες στη μνήμη Καλαφάτη με ρεκόρ 2:26.35.6, καθώς και σε νέο αγώνα 15 χλμ βάδην που διεξήχθη στις 15 Ιουλίου. 
Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με πολύ μεγάλη διαφορά από τον δεύτερο σύλλογο. Οι αθλητές του πέτυχαν 9 πρώτες νίκες, που ήταν νέο ρεκόρ αγώνων και συγκέντρωσαν 168 β., μόλις ένα βαθμό λιγότερο από το ρεκόρ των 169 β.

## Οι νικητές

## Βαθμολογία

Συνολικά βαθμολογήθηκαν 19 σωματεία.

## Πηγές

* "Αθλητική Ηχώ", 28/8/1964.
* "Αθλητική Ηχώ", 29/8/1964.
* "Αθλητική Ηχώ", 30/8/1964.
* "Αθλητική Ηχώ", 31/8/1964.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 204.

### Αναφορές



Ανδρων
Κατηγορία:Στίβος το 1964
Κατηγορία:Διοργανώσεις στίβου στην Αθήνα
Γιάννης Κωνσταντόπουλος

Ο **Γιάννης Κωνσταντόπουλος** (πέθανε στις 9 Ιουνίου 2021) ήταν Έλληνας πολιτικός και δικηγόρος.
## Βιογραφικά στοιχεία
Καταγόταν από τα Χανάκια Ηλείας. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος στον Πύργο Ηλείας. Υπήρξε πρόεδρος της νομαρχιακής επιτροπής Νέας Δημοκρατίας, υποψήφιος βουλευτής με αυτή καθώς και πρόεδρος του Μανωλοπούλειου Νοσοκομείου. Στις βουλευτικές εκλογές Μαΐου 2012 εξελέγη για πρώτη φορά βουλευτής Ηλείας με το κόμμα των Ανεξάρτητων Ελλήνων.
Απεβίωσε στις 9 Ιουνίου 2021.
Ήταν παντρεμένος και κατέλιπε τη σύζυγό του και δύο παιδιά.
## Παραπομπές


Κατηγορία:Βουλευτές Ηλείας
Κατηγορία:Βουλευτές εκλεγμένοι με τους Ανεξάρτητους Έλληνες
Ανανίας γιος του Ανανία

Ο  **Ανανίας γιος του Ανανία** ή **Άνανους μπεν Άνανους**  από την παράταξη των Σαδδουκαίων κατέλαβε το αξίωμα του αρχιερέα του ιουδαϊκού Ναού της Ιερουσαλήμ δυο φορές το 62 και το 66.

## Η πρώτη εκλογή και η καθαίρεση του
Ο Ανανίας διορίστηκε αρχιερέας από τον βασιλιά  Ηρώδη Αγρίππα ΙΙ  για πρώτη φορά το 62. Εκείνη την εποχή είχε πεθάνει ο επίτροπος της Ιουδαίας Φήστος και ο αντικαταστάτης του Αλβίνος δεν είχε φτάσει στην έδρα του αλλά βρίσκονταν ακόμη στην Αλεξάνδρεια. Ο Ανανίας εκμεταλλεύτηκε την ευκαιρία και συγκάλεσε ένα συμβούλιο δικαστών που καταδίκασε σε θάνατο τον Ιάκωβο τον αδελφό του Ιησού πιθανόν δε και άλλους.

Κάποιοι πολίτες που ανήκαν κατά πάσα πιθανότητα στην παράταξη των Φαρισαίων και ήταν προσηλωμένοι στην τήρηση των Νόμων διαμαρτυρήθηκαν για τις ενέργειες του Ανανία. Αν και δεν εμπόδισαν τις εκτελέσεις έστειλαν κρυφά μήνυμα στον Ηρώδη Αγρίππα  και του ζήτησαν να στείλει επιστολή στον αρχιερέα στην οποία θα του ζητούσε να μην κάνει ξανά τέτοιες ενέργειες. Κάποιοι άλλοι από τους διαμαρτυρόμενους πιο τολμηροί πήγαν στην Αλεξάνδρεια και ενημέρωσαν τον νέο επίτροπο για τα όσα είχαν συμβεί.

Ο Αλβίνος έστειλε επιστολή στον Ανανία επιπλήττοντας τον δριμύτατα και αναφέροντας του ότι είχε παραβεί το ρωμαϊκό δίκαιο που όριζε ότι μόνο  ανώτερος Ρωμαίος αξιωματούχος μπορούσε να διατάξει εκτέλεση σε επαρχία που βρίσκονταν υπό τον έλεγχο του αυτοκράτορα. Ο Ανανίας καθαιρέθηκε τρεις μήνες ύστερα από την ανάληψη του αξιώματος του και αντικαταστάθηκε από τον Ιησού του Δαμναίου.

## Η δεύτερη εκλογή και το τέλος του

Ο Ανανίας παρά το γεγονός ότι έχασε το αρχιερατικό αξίωμα διατήρησε την επιρροή του στους ιερατικούς κύκλους. Λίγα χρόνια αργότερα το 66, αφού ο πόλεμος με την Ρώμη είχε ξεσπάσει, εκλέχθηκε ξανά αρχιερέας  ύστερα από την δολοφονία του προκατόχου του εκπροσωπώντας την παράταξη των μετριοπαθών που, παρά τον επαναστατικό ζήλο που έδειχναν, ήθελαν  την συνδιαλλαγή με τους Ρωμαίους. Ο Ανανίας απέτυχε στην αποστολή του και έπεσε θύμα μιας εμφύλιας διαμάχης που ξέσπασε μεταξύ της παράταξης των  μετριοπαθών και  εκείνης των φιλοπόλεμων Ζηλωτών που είχαν ηγέτες τον Ελεάζαρο του Σίμωνα και τον Ιωάννη από τα Γίσχαλα(68).

## Παραπομπές


## Πηγές
*Ιώσηπος Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι Έλληνες», Εκδόσεις Κάκτος 1997
*Ιώσηπος.Ιουδαϊκή Αρχαιολογία.Αρχαία Ελληνική Γραμματεία «Οι Έλληνες», Εκδόσεις Κάκτος 1997
*Σάντερς Ε.Π. Το ιστορικό πρόσωπο του Ιησού, Εκδόσεις Φιλίστωρ 2000
* Θρησκευτική και Ηθική Εγκυκλοπαιδεία Μαρτίνου τόμος 2, σελ. 841

Κατηγορία:Ιουδαίοι
Μικροφυσική

Η **Μικροφυσική** είναι ο περιοριστικός κλάδος της γενικής Φυσικής που ερευνά και μελετά την ύλη σε μικροσκοπική κλίμακα.

Έτσι υπό την άποψη αυτή η μικροφυσική περιλαμβάνει αφενός την πυρηνική φυσική, την ατομική φυσική και την μοριακή φυσική και αφετέρου τη φυσική των στοιχειωδών σωματιδίων. Εκτός όμως αυτών η μικροφυσική εξετάζει και ένα σημαντικό τομέα εφαρμογών της κβαντικής θεωρίας.

## Πηγές
* "Εγκυκλοπαίδεια Πάπυρος Larousse Britannica" τομ.42ος, σελ.182.

Μικροφυσικη
1702 Καλαχάρι

Ο **Καλαχάρι (Kalahari)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως αυτό ορίζεται για το Ηλιακό Σύστημα) 11,0. Ανακαλύφθηκε το 1924 από τον Δανό αστρονόμο Έιναρ Χέρτζσπρουνγκ, που παρατηρούσε από το Γιοχάνεσμπουργκ και του έδωσε το όνομα της ερήμου Καλαχάρι.

## Φυσικά χαρακτηριστικά
Η μέση διάμετρος του Καλαχάρι εκτιμάται σε 32,70 χιλιόμετρα. Ο φασματικός τύπος του είναι **D** (κατά Tholen) ή **L** (κατά SMASSII), ενώ το γεωμετρικό άλβεδό του είναι 0,064. Είναι άγνωστο αν και με ποια περίοδο περιστρέφεται ο Καλαχάρι γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καλαχαρι
1703 Μπάρρυ

μικρογραφία|3D μοντέλο του αστεροειδούς 1703 Μπάρρυ
Ο **Μπάρρυ** (*Barry*) είναι μικρός αστεροειδής, ο οποίος περιφέρεται στην εσωτερική περιοχή (μέχρι τα εσώτατα όρια) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,132. Ανακαλύφθηκε το 1930 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του (πιθανώς Γερμανού) αστρονόμου Ρ. Μπάρρυ (*Roger Barry*).

## Φυσικά χαρακτηριστικά
Η μέση διάμετρος του Μπάρρυ εκτιμάται σε 9,41 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,2187 ± 0,026. Ο Μπάρρυ περιστρέφεται γύρω από τον εαυτό του μία φορά κάθε 107,1 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπαρρυ
1704 Βάχμαν

μικρογραφία|3D μοντέλο του αστεροειδούς 1704 Βάχμαν
Ο **Βάχμαν (Wachmann)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,854. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Άρνο Άρτουρ Βάχμαν.

Αξιοσημείωτη είναι η μικρή κλίση της τροχιάς του Βάχμαν ως προς την εκλειπτική, μόλις 58΄, γεγονός που θα διευκόλυνε ένα διαστημικό ταξίδι από τη Γη προς αυτό τον αστεροειδή.

## Φυσικά χαρακτηριστικά
Τα κυρίως φυσικά χαρακτηριστικά του Βάχμαν είναι άγνωστα. Ο Βάχμαν περιστρέφεται γύρω από τον εαυτό του μία φορά κάθε 3 ώρες και 19 λεπτά, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βαχμαν
1705 Τάπιο

Ο **Τάπιο (Tapio)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,279. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου της Φινλανδίας, και πήρε το όνομά του από το όνομα του πνεύματος των δασών στην *[[Καλεβάλα]]*, σήμερα συνηθισμένο ανδρικό όνομα στη Φινλανδία.

Εξαιτίας της σημαντικής εκκεντρότητας της τροχιάς του, κοντά στο περιήλιό του ο Τάπιο εξέρχεται από τα εσώτατα όρια της Κύριας Ζώνης Αστεροειδών και πλησιάζει την τροχιά του πλανήτη Άρη.

## Φυσικά χαρακτηριστικά
Η μέση διάμετρος του Τάπιο εκτιμάται σε 10,68 χιλιόμετρα. Ο φασματικός τύπος του είναι **B**, ενώ το γεωμετρικό άλβεδό του είναι 0,1175 ± 0,012.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ταπιο
Νήσος Ουάιτ

thumb|250px|Δορυφορική εικόνα της νήσου Ουάιτ.
Η **Νήσος Ουάιτ** (, ) είναι κομητεία και το μεγαλύτερο νησί της Αγγλίας που βρίσκεται στη Μάγχη και το δωδέκατο μεγαλύτερο του Ηνωμένου Βασιλείου. Απέχει κατά μέσο όρο περίπου 2-5 μίλια (3-7 χλμ.) από τη νότια ακτή της κομητείας του Χάμπσιρ, που χωρίζεται από την ηπειρωτική χώρα με ένα πορθμό αποκαλούμενο Σόλεντ (*Solent*). Το νησί έχει αρκετά θέρετρα που αποτελούν προορισμό διακοπών, ήδη από τη Βικτωριανή εποχή.

Το νησί βρίσκεται απέναντι από την πόλη του Σαουθάμπτον. Στο παρελθόν ανήκε στην κομητεία του Χάμπσιρ, αλλά από το 1974 είναι ανεξάρτητο. Ο πληθυσμός του ανέρχεται στους 138.400 κατοίκους σύμφωνα με την απογραφή του 2011. Πρωτεύουσα είναι το Νιούπορτ και μεγαλύτερη πόλη το Ράιντ (Ryde).

## Εξωτερικοί σύνδεσμοι
* 

Κατηγορία:Κομητείες της Αγγλίας
Κατηγορία:Νησιά του Ηνωμένου Βασιλείου
Κατηγορία:Βρετανικά Νησιά
Ίδα Πέλλας

Η **Ίδα** είναι ημιορεινό χωριό του δήμου Αλμωπίας της περιφερειακής ενότητας Πέλλας στην Κεντρική Μακεδονία.

## Περιγραφή
Το χωριό έχει πληθυσμό 639 κατοίκων (απογραφή 2011). Βρίσκεται σε μεσοσταθμικό υψόμετρο 190 μέτρα πάνω από την επιφάνεια της θάλασσας. Στο χωριό υπάρχουν δύο εκκλησίες του Αγίου Νικολάου (η μία κτισμένη το 1800), καθώς και ένα σχολείο. Απέχει 12 χιλιόμετρα από την Αριδαία (έδρα του Δήμου Αλμωπίας).

## Ονομασία
Σύμφωνα με τοπικές παραδόσεις, το αρχικό χωριό βρίσκονταν κατά τη βυζαντινή περίοδο, 1 χιλιόμετρο βορειότερα, με το όνομα *Γραμμάδα* και καταστράφηκε στις αρχές του 11ου αιώνα από τον Σαμουήλ της Βουλγαρίας. Το χωριό Ίδα ονομάστηκε έτσι από τον *Καπετάν Ίδα*, φιλολογικό ψευδώνυμο του Ιωάννη (Ίωνα) Δραγούμη ο οποίος κατά το διάστημα που διετέλεσε πρόξενος - διπλωμάτης της Ελλάδας στην περιοχή Μοναστηρίου της Βόρειας Μακεδονίας (σήμερα στη Βόρεια Μακεδονία), πέρασε από το χωριό και συγκεκριμένα παρέμεινε κρυμμένος στο εκκλησάκι του Αγίου Μηνά για περίπου 4 μήνες. Το προηγούμενο όνομα του χωριού ήταν *Στράιστα*. Το χωριό Ίδα συνδέεται με την ίδρυση και κατοίκηση του ορεινότερου χωριού Θεοδωράκι στα μέσα του 17ου αιώνα. Τέλος, από την Ίδα υπήρξαν ένδοξοι Μακεδονομάχοι, όπως ο Τρύφων Δημητρίου, ο Χρήστος Δημητρίου, ο Τρύφων Ιωάννου, ο Μποζίνος Μπλαδένης, ο Μιλτιάδης Μπλαδένης, ο Δημήτριος Μπλαδένης, ο ιερέας Δημήτριος Παπαχρήστος, ο Εμμανουήλ Νικολάου, ο Ανδρέας Ίτσου, ο Απόστολος Μπέντσης, ο Μποζίνης Ι.

Στο χωριό υπάρχει ο Αθλητικός Σύλλογος «Μακεδονικός Ίδας» καθώς και ο Πολιτιστικός Σύλλογος «Ίων Δραγούμης».

Το χωριό εορτάζει και πανηγυρίζει την ημέρα της Αναλήψεως και του Αγίου Νικολάου (6 Δεκεμβρίου).

## Εκπαίδευση
Στο χωριό λειτουργεί Δημοτικό Σχολείο, Νηπιαγωγείο και ένας Παιδικός Σταθμός. Το Δημοτικό Σχολείο κτίστηκε το 1958.

## Παραπομπές


## Εξωτερικοί σύνδεσμοι

* Ιστοσ. Λυκείου Εξαπλάτανου, Δήμος Εξαπλάτανου: Ιδα

Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Κώστας Λαλιώτης (τερματοφύλακας)

Ο **Κώστας Λαλιώτης** (γεν. 1963, ύψος 1,83 μ.) είναι Έλληνας παλαίμαχος πρώην διεθνής ποδοσφαιριστής, που αγωνίζονταν στη θέση του τερματοφύλακα και έκανε πολυετή καριέρα στα επαγγελματικά πρωταθλήματα, με τα χρώματα δυο διαφορετικών συλλόγων.

Ο Λαλιώτης ξεκίνησε τη σταδιοδρομία του σε ηλικία 15 ετών από τον ερασιτεχνικό σύλλογο του Ασκληπιού Παλαιάς Επιδαύρου και σύντομα κλήθηκε στην Εθνική Ομάδα των Νέων. Το καλοκαίρι του 1984 αποκτήθηκε από το Αιγάλεω σαν αντικαταστάτης του Νίκου Βαλλιάνου και παρέμεινε στην ομάδα της δυτικής Αθήνας για 7 συνεχόμενες αγωνιστικές περιόδους, συμπληρώνοντας 80 συμμετοχές σε επίσημους αγώνες πρωταθλήματος της Α΄, της Β΄ και της Γ΄Εθνικής κατηγορίας.

Το Δεκέμβριο του 1990 μεταπήδησε στο γειτονικό Ατρόμητο, όπου συνέχισε την επιτυχημένη του καριέρα.

Ολοκλήρωσε τη σταδιοδρομία του, αγωνιζόμενος αρχικά στον Άρη Νικαίας και στην Ένωση Πανασπροπυργιακού Δόξας, το 1996, ενώ έπαιξε και σε Μαύρο Αετό Κερατσινίου, Ηλυσιακό, Γ.Σ. Ηλιούπολης και Α.Ο. Χαϊδαρίου.

Αποτελεί βασικό στέλεχος του συνδέσμου βετεράνων ποδοσφαιριστών του Αιγάλεω.

## Πηγές

* Νίκος Δημ. Νικολαΐδης "50 χρόνια Αιγάλεω" (έκδοση δήμος Αιγάλεω, 1998)
* Το ηλεκτρονικό αρχείο της "Αθλητικής Ηχούς"
* Διεθνής αθλητική ιστοσελίδα
* Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)
* Παύλος Κατώνης, "*Φτερούγισμα στη δόξα-Ατρόμητος Αθηνών 1923-2006*" (Περιστέρι, 2006)

## Παραπομπή


Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Γ.Σ. Ηλιούπολης Αττικής
Κατηγορία:Ποδοσφαιριστές Α.Ο. Χαϊδαρίου
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Στοχαστικός πίνακας

Στα μαθηματικά, **στοχαστικός πίνακας** (επίσης λέγεται **πίνακας μετάβασης**, **πίνακας αντικατάστασης** ή **Μαρκοβιανός πίνακας**) είναι ένας πίνακας P με μη-αρνητικά πραγματικά στοιχεία, ο οποίος ικανοποιεί μία από τις παρακάτω συνθήκες:
:Κάθε γραμμή έχει άθροισμα 1, δηλαδή P \cdot \mathbf{1} = \mathbf{1}. (**Δεξιά στοχαστικός πίνακας**)
:Κάθε στήλη έχει άθροισμα 1, δηλαδή \mathbf{1}^T \cdot P = \mathbf{1}^T. (**Αριστερά στοχαστικός πίνακας**)
όπου \mathbf{1} το διάνυσμα από μονάδες διαστάσεων n \times 1. Ο πίνακας λέγεται **διπλά στοχαστικός** αν είναι και δεξιά και αριστερά στοχαστικός πίνακας.

Αυτοί οι πίνακες χρησιμοποιούνται για να περιγράψουν τις μεταβάσεις σε μία μαρκοβιανή αλυσίδα, που βρίσκουν εφαρμογές στην θεωρία πιθανοτήτων, τη στατιστική, τη γραμμική άλγεβρα και την πληροφορική. 

## Παραδείγματα

Οι παρακάτω πίνακες είναι δεξιά στοχαστικοί, καθώς το άθροισμα των στοιχείων των γραμμών είναι 1:
:
\begin{bmatrix}
0.7 & 0.3 \\
0.6 & 0.4
\end{bmatrix}, \quad 
\begin{bmatrix}
0.7 & 0.2 & 0.1\\
0.4 & 0.3 & 0.3 \\
0.2 & 0.5 & 0.3 
\end{bmatrix}.


Οι παρακάτω πίνακες είναι αριστεροί στοχαστικοί, καθώς το άθροισμα των στοιχείων των στηλών είναι 1:
:
\begin{bmatrix}
0.7 & 0.6 \\
0.3 & 0.4
\end{bmatrix}, \quad 
\begin{bmatrix}
0.7 & 0.4 & 0.2\\
0.2 & 0.3 & 0.5 \\
0.1 & 0.3 & 0.3 
\end{bmatrix}.


Οι παρακάτω πίνακες είναι διπλά στοχαστικοί:
:
\begin{bmatrix}
0.7 & 0.3 \\
0.3 & 0.7
\end{bmatrix}, \quad 
\begin{bmatrix}
0.7 & 0.2 & 0.1 \\
0.15 & 0.6 & 0.25 \\
0.15 & 0.2 & 0.65
\end{bmatrix}.


## Ιδιότητες
* Κάθε δεξιός στοχαστικός πίνακας έχει ιδιοδιάνυσμα \mathbf{1} με ιδιοτιμή 1 καθώς εξ'ορισμού P \cdot \mathbf{1} = \mathbf{1}. 
* Από αυτό προκύπτει ότι κάθε μαρκοβιανή αλυσίδα με πίνακα μετάβασης που είναι διπλά στοχαστικός έχει σταθερή κατανομή την ομοιόμορφη κατανομή.
* Το γινόμενο δύο στοχαστικών πινάκων είναι στοχαστικός. 
* Οι ιδιοτιμές ενός δεξιά στοχαστικού πίνακα είναι μη-αρνητικές και \lambda \leq 1.
{x_i} \leq 1.
}}

## Παραπομπές



Κατηγορία:Τυχαιότητα
Κατηγορία:Στατιστική θεωρία
Κατηγορία:Θεωρία πιθανοτήτων
Πορτ Αντόνιο

Η **Πορτ Αντόνιο** (αγγλικά: Port Antonio) είναι πόλη της Τζαμάικα. Είναι η πρωτεύουσα της Ενορίας της Πόρτλαντ. Έχει πληθυσμό 13.246 κατοίκων (1991).

thumb|right|250px|Η Πορτ Αντόνιο
thumb|right|250px|Η Πορτ Αντόνιο

## Γεωγραφία
thumb|right|250px|Η Λιμνοθάλασσα Μπλου Λαγκούν, που βρίσκεται κοντά στην Πορτ Αντόνιο.

Η Πορτ Αντόνιο βρίσκεται νοτιοανατολικά της Τζαμάικα και βορειοανατολικά της Πόρτλαντ. Βρίσκεται βορειοανατολικά της Σούτοβερ, νοτιοανατολικά του νησιού Νάβι και νότια του Κόλπου του Ηστ Χάρμπορ. Βρίσκεται κοντά στη λιμνοθάλασσα Μπλου Λαγκούν.

### Παραλίες
thumb|right|250px|Η Φρέντσμανς Καβ

Η κυριότερη παραλία της Πορτ Αντόνιο είναι η Φρέντσμανς Καβ (Frenchman's Cove), η οποία βρίσκεται στο βόρειο μέρος της Πορτ Αντόνιο, δηλαδή στον Κόλπο του Ηστ Χάρμπορ.

## Μεταφορές
Η Πορτ Αντόνιο ήταν το όριο της σήμερα εγκαταλελειμένης σιδηροτροχειάς από το Κίνγκστον έως τη Σπάνις Τάουν και τη Μπογκ Γουόκ.

## Δημογραφία
Η Πορτ Αντόνιο έχει σύμφωνα με την απογραφή του 1991 13.246 κατοίκους και σύμφωνα με την απογραφή του 1982 12.285 κατοίκους.

## Οικονομία
Στην Πορτ Αντόνιο καλλιεργούνται κυρίως ινδικές καρύδες και μπανάνες.

## Τουρισμός
Η Πορτ Αντόνιο είναι ένας από τους σημαντικότερους τουριστικούς προορισμούς της Τζαμάικα. Το πιο τουριστικό μέρος είναι η παραλία Φρέντσμανς Καβ. Άλλοι τουριστικοί προορισμοί είναι η Λιμνοθάλασσα Μπλου Λαγκούν, τα ερείπια του Φόλλυ Μάνσιον και το ιστορικό ΝτεΜοντεβίν Λοτζ. Σημαντικό ρόλο παίζουν επίσης και ο ποταμός Ρίο Γκράντε, ο Μπόστον Μπέυ και οι καταρράκτες του ποταμού Ριτς, που βρίσκονται κοντά στην Πορτ Αντόνιο.

## Σημαντικά πρόσωπα
* Άρτσιμπαλντ Ντάνκλεϋ 
* Γουάττι Μπούρνεττ, τραγουδιστής ρέγκε
* Έιμι Άσγουντ Γκάρβεϋ, η πρώτη γυναίκα του Μάρκους Γκάρβεϊ 
* Έντουαρντ Μπω, ποιητής και επιστήμονας
* Όμαρ Μπρίσσετ, ποδοσφαιριστής
* Καρίσσα Γουέιρ, ηθοποιός, σκηνοθέτρια, συγγραφεας, παραγωγός και εκδότρια 
* Κινγκ Σπόρτι, DJ, μουσικός ρέγκε και παραγωγός δίσκων 
* Λέννοξ Μπράουν, άνδρας ηθοποιός
* Μάικλ Λι-Τσιν, κεφαλαιούχος 
* Μάρτιν Μπέσγουικ, γυναίκα ηθοποιός
* Μερρέσια Τζέιμς
* Μίκι Ντρεντ, τραγουδιστής, παραγωγός και παρουσιαστής εκπομπών
* Μωρίς Σαμπέρ, αθλητής κρίκετ
* Ντέβερ Όρτζιλ, ποδοσφαιριστής
* Ονταίν Ντεμάρ, ποδοσφαιριστής
* Τζούνιορ Μάρβιν, τραγουδιστής ρέγκε
* Τρέβορ Μπέρμπικ, πρώην μπόξερ

## Δείτε επίσης
* Κατάλογος πόλεων της Τζαμάικα

## Παραπομπές


## Εξωτερικοί σύνδεσμοι
* 

Πορτ Αντονιο
Άρτεμις Κυπαρίσση

Η  **Άρτεμις Κυπαρίσση** (1886 - 6 Δεκεμβρίου 1968) ήταν Ελληνίδα υψίφωνος, μία από τις διαπρεπέστερες καλλιτέχνιδες του λυρικού τραγουδιού στην Ελλάδα κατά τον 20ό αιώνα. 

## Βιογραφία
Γεννήθηκε στην Αθήνα το 1886 και ήταν θυγατέρα του ηθοποιού και θιασάρχη Ευάγγελου Παντόπουλου.Αρχικά ασχολήθηκε με το θέατρο πρόζας παρότι διέθετε «ασύγκριτη σε ομορφιά φωνή λυρικής σοπράνο» και «έξοχη μουσικότητα». Στις αρχές του αιώνα φοίτησε στο Ωδείο Αθηνών (μαθήτρια του Barbe και τον Νάζου) απ΄όπου αποφοίτησε με διάκριση. Το 1904 παντρεύτηκε τον Αλέξανδρο Κυπαρίσση, μαέστρο του ελληνικού μελοδράματος. Συνέχισε τις σπουδές της στο Παρίσι.
Το 1909 έγινε δεκτή στον θίασο Ελληνικό Μελόδραμα από τον Διονύσιο Λαυράγκα. Τραγούδησε *[[Ριγκολέττο]]* (Τζίλντα) στο *Θέατρο Διονύσια*. Ακολούθησε επιτυχημένη περιοδεία στην Κέρκυρα, όπου τραγούδησε στην *Μireill* του Γκουνώ. Κατόπιν έδωσε παραστάσεις και στη Σύρο. Το 1910 τραγούδησε *Φάουστ* (Μαργαρίτα) στη Ζάκυνθο. Μετά το 1911 έλαβε μέρος στην μεγάλη περιοδεία του θιάσου Λαυράγκα σε Ρωσία, Ρουμανία, Κων/πολη, Αίγυπτο. Το φθινόπωρο του 1913 τραγούδησε με το Ελληνικό Μελόδραμα στη Ρουμανία. Διακρίθηκε στον Rigoletto* (Τζίλντα). Επίσης εμφανίσθηκε στην Οδησσό το 1914.
Τον Μάρτιο του 1916 πρωταγωνίστησε στην παράσταση της όπερας *Πρωτομάστορας* του [[Μανώλης Καλομοίρης|Μανώλη Καλομοίρη]]. Ήταν μέλος του Ελληνικού Μουσικού Θιάσου του θεατρικού επιχειρηματία [[Απόστολος Κονταράτος|Αποστόλου Κονταράτου]], ο οποίος απολάμβανε οικονομική ενίσχυση από τα ανάκτορα. Το 1916 έλαβε μέρος στην παράσταση της όπερας *Μάρτυς* του [[Σπύρος Σαμάρας|Σπυρίδωνος Σαμάρα]] στο *Δημοτικό Θέατρο Αθηνών*. Το 1919 τραγούδησε για πρώτη φορά στην Ελλάδα τον ρόλο τίτλου της *Μαντάμα Μπατερφλάι*. Τον Μάιο του 1920 τραγούδησε για πρώτη φορά στην Ελλάδα *Αλιείς μαργαριταριών'' (Λεϊλά) του Μπιζέ. Έπειτα έφυγε για ανώτερες σπουδές στην Ιταλία όπου και σταδιοδρόμησε κατά τα επόμενα χρόνια.

Το 1924 ακολούθησε τον θίασο του Απ. Κονταράτου στην περιοδεία του στις Η.Π.Α. Πιθανώς εκεί ηχογράφησε δίσκους με αποσπάσματα από γνωστές όπερες, δραστηριότητες για τις οποίες δεν είναι ακόμα πολλά γνωστά. Το 1925 έγινε συνθιασάρχης στην Θεσσαλονίκη. Μετά το 1935 δίδαξε μονωδία στο Εθνικό Ωδείο της Αθήνας.

Πέθανε στις 6 Δεκεμβρίου 1968 στην Αθήνα.

## Παραπομπές


## Πηγές
* Εγκυκλοπαίδεια Ήλιος, Αθήνα 1954;, τομ.11
* Γεώργιος Κουσουρής, Έλληνες Αρχιτραγουδιστές του Μελοδράματος, Πειραιάς 1978
* Μιχαήλ Ράπτης, Επίτομη ιστορία του Ελληνικού Μελοδράματος και της Εθνικής Λυρικής Σκηνής, Αθήνα 1989

Κατηγορία:Ελληνίδες υψίφωνοι
Κατηγορία:Απόφοιτοι του Ωδείου Αθηνών